God se doel met jou sensitiewe Hart - Kaleido
5. Getuienis: My storie in kort
5.1 My gawe is woorde:
God wil hê ons moet almal in vryheid leef sodat ons die volheid van wat Jesus vir ons gedoen het, kan uitleef.
5.2 Hoekom getuig ek oor wat God vir my geleer en gedoen het?
5.3 Ek is 'n Sleuteldraer:
Na jare se swaarkry met my hoog sensitiwiteit het God gekom en omdat ek Hom gesmeek het vir uitkoms en vir 'n antwoord, het Hy vir my die sleutels gebring wat my vrygemaak het.
Hy het my Pa gebruik, 'n artikel uit 'n ou Sarie tydskrif en my in 'n nuwe koers ingestuur opsoek na die sleutel tot my unieke temperament.
Vandag is ek 'n Sleutel-draer en Hy wil hê ek moet die sleutels aangee vir ander wat dieselfde lewensbelewenis het. As ek net een persoon kan spaar van die intense pad wat ek moes stap, een ouer kan bemagtig of een kind kan weerhou van onnodige emosionele pyn, kan dit dalk net hul lewe red. Daar is so baie wat ek nie geweet het en so baie wat ek nie in 20 minute kan saamvat vandag nie, maar ek gaan probeer.
5.4 My koms in die wêreld - emosionele lading van my ma oorgedra op my
Ek was byna twee weke oor my tyd. My ma aan die ander kant is ook hoog sensitief en is geweldig onstel deur 'n skoonfamilie-lid tydens haar laaste swaner weke met my. Sy het op stadiums so gehuil dat ouma haar vermaan het en gesê het sy gaan my skade doen met al die gehuil.
Ek is 'n baie sensitiewe kind gewees en glo dat ek my sensitiwiteit by beide my ouers gekry het. Dit hardloop ook sterk in ons familie gene.
5.5 Die kern emosie waarmee ek in die wêreld gekom het was "verwerping", maar teenstrydig hiermee het ek twee lieflike ouers wat my altyd op die hande dra en ondersteun en aanmoedig.
Die "verwerping" wat ek beleef het, was emosies van my ma wat op my oorgedra is en eers na 'n leeftyd van worstel hiermee, het God my geestelike oë geopen daarvoor dat dit nie my emosies was nie. Dat ek nie eienaarskap daarvan hoef te neem nie. Dis 'n geweldige bevrydende ding om tot daai besef te kom.
Verwerping lei na oorkompenseer. Die Engels stel dit goed: Overperformance. Jy oorkompenseer vir die verwerping wat jy antisipeer by mense en dit syfer deur in alles wat jy doen. Jou verhoudings. Jou werk. Alles. Eers as jy die wortel van die saak aanspreek, die verwerping, sal jy die oorkompenseer kan staat. Na jare se gewoontes wat vasgelê is, is dit nie 'n maklike taak nie en het mens God se hulp nodig om jou toenemend te herinner dat Hy jou "validate" en jou totaal aanvaar en dis die fondasie waarop jy dan 'n nuwe bestaan bou. Dit neem tyd en baie geduld.
Verjaarsdae - altyd emosioneel tot en met my 40ste versjaarsdag-jaar. Toe ek besef dat my my se reaksie rondom my verjaarsdag baie van die depressie en emosionele drama veroorsaak het, kon ek begrip toon vir haar en vir my en skielik het die Here my bevry en kan ek nou in rus en vrede my verjaarsdag vier met die wat wel belangstel om dit te onthou. (Nota: die ou met die rooi das)
Baie diep emosionele pyn en verwerping binne verhoudings oor jare; Ouers se advies: raak te emosioneel betrokke, "te" intens (Chip Ingram Overcompensating causes rejection in others)
Swak self-indruk en baie hard op myself
Aangetrokke soos magneet vir "afvlerk voëltjies" en soms toksiese mense (selfs familie). Die begeerte om te help en ander gelukkig te sien (te please), het veroorsaak dat ander my kon manipuleer en emosioneel afpers. Wanneer hul my dan klaar gebruik het, stoot hul my eenkant en sit ek met die "verwerping" wat ek so wou vermei. Bose kringloop wat net nie wou stop nie. Totdat die Here my gewys het, ek is die een wat dit moet stop. Dis waar gesonde grensbestuur inkom. 'n Baie belangrike les vir eige HSP persoon.
Vriendskappe oor die algemeen:
Oorkompenseer vir "verwerping" en stoot dan mense af met intensiteit
Die wipplank van tussen ander wees, maar ook alleen wees. Tipiese eienskap van 'n hoog sensitiewe ekstrovert. 30% van HSP's is ekstroverte. Ironies was ek 'n skaam en skugter kind maar vandag 'n onderwyser gewoond om voor groepe mense te praat. God kry ook die eer hiervoor. Ek kon op skool nie eers voor die klas my mondelinge taal eksamens aflê sonder baie stres en angs nie. Eers in matriek soortvan die vrees begin baasraak.
5.6 Bekering: Op 15 het ek my lewe vir die Here gegee. Met my bekering het God my ingebore passie en liefde vir kinders bevestig en my laat verstan "Ansu, jy is uitverkore en geroep en ek sal jou bekwaam maak" - God se Gees in my lewe maak die verskil.
5.7 Depressie is iets wat gepaart kan gaan met hoog sensitiewe temperamente.
Omdat ons soos sponse funksioneer en alles om ons, ook ander se laste en emosies opspons, kan dit 'n groot lading vir ons veroorsaak.
As ons dit nie reg bestuur of verstaan nie, kan dit te veel raak en ons kan in depressie verval.
Ek moes leer dat dit nie God se doel is dat ek dit in my dra nie, maar dat ek die oorgee aan Hom in gebed vir ander.
Daarom is hoog sensitiewe mense ook gewoonlik goeie beraders, adviseurs en bidders.
'n Ander se las kan gou jou las word, omdat jy in staat is om empatie in die oortreffende trap te hê vir ander en hul emosies te beleef in jou liggaam, fisies soos hul dit ervaar.
Ek glo God se doel hiermee is sodat ons werklik kan intree in gebed vir daardie persoon en werklik kan verstaan wat hul nood is.
Wanneer ons dan intree vir ander, help ons om daardie las te verlig. (lees meer hieroor in Carol A. Brown se boek "Mystery of Spiritual Sensitivity")
Wanneer ek nou "depressief" begin voel oor enige iets in my lewe of die van ander, kan ek vir God vra vir onderskeiding en vir myself genade betoon deur 'n "time-out" te neem, te rus en myself af te sonder vir herstel.
5.8 Werkslewe en die toksiese Suid-Afrikaanse sisteem: Twintig jaar in die onderwys in hierdie land binne die huidige sisteem wat net bly verander sonder rede of behoorlike insig en beplanning, was net te toksies vir hierdie sensitiewe siel en ek het besef in 2008 dat as ek bly dieselfde keuses uitoefen sal ek bly uitgebrand leef en gaan dit my gesondheid wat reeds geaffekteer is, verder laat agteruitgaan. Langtermyn Hoë stresvlakke is baie sleg vir enige een, maar toksies vir hoog sensitiewe mense. Ek moes anders kies. Dit was nie maklik nie. Dit is 8 jaar later steeds 'n uitdaging.
God het my deur 'n stroop tyd geneem. Ek glo Hy is nog oppad met my.
Die pad deur die Pyn-hoop lei deur die woestyn en diep valleie van verwerping na die Oase van Kreatiwiteit en Hoop. Hy het my gehelp om my eie kreatiwiteit te ontgin en vandag leef ek voluit binne die grense van hierdie gawe.
'n Nuwe pad. God se pad is die beter pad. Ek het gekies om binne myself na God se doel vir my en met my te begin soek en ek is nog steeds besig om elke dag nader en nader hieraan te kom, maar as ek nie die sleutel tot my temperament ontvang het nie, sou ek nooit Sy doel met my sensitiewe hart kon ontsluit nie.
Waar lê die hoop vir ander sensitiewe harte as God nog besig is om my storie te skryf? God gebruik gekraakte potjies om Sy doel te bereik. Hy maak ons bekwaam al "voel" ons nie bekwaam nie. Wanneer ons swak is, kan Hy al die eer kry. Jy hoef nie groot en belangrik te wees vir God om jou te gebruik nie. Jy hoef nie al jou eendjies presies in 'n ry te laat loop vir Hom om al die eer te ontvang vir die werk wat Hy in elkegeval deur en in joe doen nie. Al wat jy moet doen is om jou lewe in Sy hande te plaas en oor te gee. Vertrou Hom vir die res.
6. Die Boodskap: Emosies het 'n kragtige uitwerking op ons lewens.
BEGINSELS VIR EMOSIONELE GESONDHEID:
6.1 God beskik oor emosies en het ons in Sy beeld geskape met dieselfde emosionele kapasiteit.
God loves, is joyful, feels compassion, sorrow, and anger. Jesus Christ, as a human being, revealed to us the heart of God.
He expressed sorrow, anger, frustration (Luke 9:41), disappointment and amazement (Luke 7:9), grief (John 12:39), and joy (Heb. 12:2).
Our emotional makeup is one of the ways God's image is seen in us.
6.2 Human beings are physical, spiritual, and emotional unities.
We relate to our environment with our bodies, and we relate to God through our spirits.
Our emotions are affected by both relationships.
We simply cannot separate the different components of our natures into watertight compartments. "Just as we are able to experience physical pain or pleasure, so we have the capacity to experience emotional pain or pleasure."3
6.3 God wants to heal our emotions by working through our spirits rather than by adjusting our circumstances.
6.4 God wants our emotional stability to be based on our relationship with Him rather than on physical or chemical stimuli.
7. Wat is die Hoog Sensitiewe Temperament?
7.1 Is jy dalk hoog sensitief, is jou kind of jou eggenoot of ander familie lede? Kliek op die link en voltooi die vraelys vir jouself of jou kinders:
Vraelys vir volwassenes (www.hsperson.com)
Vraelys vir kinders (www.hsperson.com)
7.2 Hoe om emosioneel en geestelik gesond te bly?
Die geheim: Tyd in stilte met God
7.3 Tien punt Strategie: Net 'n paar laaste gedagtes om jou aan die gang te kry. Jy het 'n strategie nodig. Werk een uit en skryf dit neer iewers en herinner jouself hieraan elke keer as jy voel dinge ruk bietjie hande uit.
HSPs also tend to have many positive qualities, including being creative, conscientious, loyal and deeply appreciative of the arts.
9. Speak up. Talk about your temperament with others to inform and ask for support.
8. Is daar hulp?
9. Jou kreatiwiteit
Elke hoog sensitiewe persoon se uitstaande kenmerk is hul kreatiwiteit. God het dit vir ons gegee om emosioneel en geestelik gesond te bly. Dis ons gereedskap. Dis ons kommunikasie middel wanneer emosies en die geraas van die lewe te veel word. Dit help ons om uiting te gee aan diep dinge wat nie in woorde omgesit kan word nie. Dit is 'n noodsaaklike deel van ons lewens-belewenis en uitlewing van ons temperament. Moet dit nie onderskat nie.
10. Die "Kuns" van Bybelstudie en Joernale- 'n unieke manier vir 'n unieke temperament
Die "Kuns" van Bybelstudie: Het jy geweet dat jy kuns en kreatiwiteit kan meng met die bestudering van God se Woord? Wêreldwyd is dit nou 'n nuwe "trend", en daar is baie produkte beskikbaar om dit maklik te maak, maar ek glo dis al iets wat al jare vir mense baie beteken.
Dis eenvoudig: Gryp jou Byble, 'n notaboek of teken papier, kuns materiale en skryfbehoeftes en gaan sit aan God se voete en vra Hom hoe kan jy met kleur en kuns, Hom en Sy Woord beter leer ken. Jy sal verbaas staan hoe natuurlike proses dit vir jou gaan wees. Dis terapeuties en 'n baie persoonlike vervullende proses.
Joernale: Die skryf in joernale is al jare lank 'n terapie-middel wat gebruik word deur terapeute reg oor die wêreld om mense aan te moedig om uiting te gee aan hul diepste emosies op 'n veilige en privaat wyse. Daar is baie waarde hierin vir die sensitiewe persoon. Begin net skryf.
Bronne en voorbeelde om jou aan die gang te kry:
Probeer oor Pinterest vir idees en gratis bronne.
​Bybelstudie Vrae vir die Sensitiewe & Kreatiewe Hart:
Wat het jy geleer uit vandag se gesprek?
Kan jy identifiseer met enige van die inhoud gedeel?
Wat dink jy is die noodsaaklikheid van kennis oor hoog sensitiewe tipe mense?
Hoe het hierdie temperament tipe 'n inpak al gemaak op jou lewe?
Kon jy aflei of jy, jou eggenoot, jou kind/ers, enige familie lede of vriend en kollegas hierdie temperament openbaar?
Glo jy dat jy 'n sensitiewe hart het en dat dit jou kan baat in jou verhouding met God?
Wat sê God se Woord oor harte en sensitiwiteit? Hoe kan jy Sy Woord aanwend in jou eie Gods-belewenis en verhouding?
Dink jy dat kerk leiers meer kennis nodig het oor hierdie temperament en meer sensitiwiteit en begrip behoort te toon vir sensitiewe Christene binne die kerk en kerkleer?
Het jy al gevoel die lewe se lawaai raak net te veel en die emosionele lading en stres wat daarmee gepaartgaan is net te swaar om te bly dra? Beskryf jou ervaring.
Hoe kan jy "ligter" lewe as 'n sensitiewe mense met 'n sensitiewe hart?
​Wat is die geheim om geestelik en emosioneel gesond te bly? Hoe kan jy hierdie geheim uitleef en toepas in jou eie lewe?
Hoe belangrik is God se Woord vir jou huidiglik? Besef jy dat God se Woord kragtig is en dat dit jou kan help in jou stryd om emosioneel en geestelik in balans te bly?
Hoe belangrik is die uitlewing van jou kreatiwiteit vir jou? Besef jy dat God uitstaande kreatiwiteit gegee het vir almal wat Hy hoog sensitief geskape het? Dit is jou "tool". Jou gereedskap wat help om jou gesond te hou. Dit is jou uitlaatklep en jou kommunikasie middel wanneer emosies jou oorweldig en jy nie woorde het nie. Hoe voel jy hieroor?
Hoe kan jy jou eie kreatiwiteit meer uitleef elke dag?
Hoe kan jy jou kreatiwiteit spesifiek uitleef in jou verhouding met God en die bestudering van Sy Woord?
Bybelstudie Kuns Joernaal - Uitdaging:
Kies een Skrifgedeelte uit die bostaande boodskap wat jou die meeste getref het.
Kyk of jy 'n paar kern woorde wat vir jou uitstaan kan uitlig en op kreatiewe wyse weer gee. Ontwerp jou eie "font" vir dit as jy lus het.
Watter beeld of prentjie kom in jou gedagtes op?
Teken, skilder of collage (uit tydskrif prentjies) dit in jou joernaal. Voeg die teks by van die kernwoorde wat jy uitgelig het.
Vra die Here om jou hand te lei, jou gedagte op Hom te vestig terwyl jy dit alles doen.
Sorg dat jy alleen is en genoeg tyd het hiervoor. Dis nie iets wat jy aanjaag nie.
Skryfbehoeftes, kleur penne, potlode, verf en kwaste, gom, mooi papier, prentjies en woorde uit ou tydskrifte (Die Leef-tydsrif, Finesse of Joy Magazine kan handig te pas kom hiervoor)
Kuns Joernaal met skoon bladsye of gebruik 'n ou boek en verf die bladsye wit voor jy begin.
Stickers, washi tape en enige "Illustrated Faith" materiaal kan dit lekker kleurvol maak, maar onthou jy het nie duur produk nodig om jou tyd met God in te kleur nie.
Geniet die proses!
​Vir enige vrae of hulp, kontak ons via die website se kontak vorm hier.